Publication: Magyar Közlöny
Issue: MK-2009-48 (Year: 2009, Number: 48)
Era: 2004-2010
Section: a 4/2009. (IV. 10.) KvVM rendelethez
Paragraph Index: 953

3. Természetvédelmi kezelési módok, korlátozások és tilalmak 3.1. Mûvelési ághoz nem köthetõ természetvédelmi kezelési módok, korlátozások és tilalmak 3.1.1. Élõhelyek kezelése, fenntartása – Gyomosodás esetén a magaskórós és magassásos élõhelyeket kaszálni kell. 3.1.2. Fajok védelme – A haris élõhelyeket a természetvédelem szakembereinek minden évben június 10–20. között ellenõrizniük kell. Ha nem található fészkelõ pár a területen, a kaszálás legkorábbi idõpontja június 20. Fészkelés esetén a kaszálás pontos idõpontját az igazgatósággal egyeztetve kell meghatározni, a kaszálás módja kiszorító kaszálás vadriasztó lánc alkalmazásával. A fészkelési helyekrõl a gazdálkodót az igazgatóság minden év június 20-ig tájékoztatja. – Fokozottan védett madárfajok fészkének 100 m sugarú körzetében tilos beavatkozásokat végezni. A fokozottan védett madárfajok költési és a fiókanevelési idõszakában a beavatkozások tilalma a fészek 400 m sugarú körzetében érvényes. A fészkek fenti módon meghatározott körzetében csak különösen indokolt esetben, a természetvédelmi hatóság engedélyével, az igazgatósággal egyeztetett módon és felügyeletével lehet beavatkozásokat végezni. – Békák tavaszi, egyes közútszakaszokon való tömeges átvonulásakor a békamentésrõl, illetve egyéb védelmi intézkedésekrõl az igazgatóságnak gondoskodnia kell. – A mecseki õszitegzes állományának védelme érdekében tilos újabb források foglalása. 3.1.3. Látogatás – A fokozottan védett területek kivételével a terület gyalogosan szabadon látogatható. – A területen (közút kivételével) gépjármûhasználat csak természetvédelmi kezelési, a meglévõ létesítmények fenntartásával kapcsolatos karbantartási, valamint kutatási tevékenységgel összefüggésben lehetséges. A látogatók a területet kizárólag aszfaltozott, sorompóval nem lezárt utakon közelíthetik meg gépjármûvel. – A földutakat szükség esetén sorompók elhelyezésével kell lezárni vagy „behajtani tilos” táblákkal kell ellátni. – Kerékpáros, illetve lovas közlekedésre az adott célra külön-külön kijelölt turistaútvonalak használhatók. – Minden természetkárosítással járó sporttevékenység (pl. terepmotorozás) tilos. Siklóernyõzés és sárkányrepülés csak az arra kijelölt Jakab-hegyi starthelyrõl történhet. – Engedéllyel rendelkezõ autós hegyi versenyek az igazgatósággal egyeztetett módon rendezhetõk legfeljebb évi két alkalommal. – A lezárt és a csak engedéllyel látogatható barlangokban a látogatás és a kutatás módját illetõen ez egyes barlangok természetvédelmi kezelési terveit kell figyelembe venni. 3.1.4. Oktatás és bemutatás – Figyelemfelhívó és tájékoztató táblák kihelyezésével elõ kell segíteni a látogatók természetvédelmi szemléletének fejlesztését. – A rendelkezésre álló lehetõségek keretei között fejleszteni kell a terület oktatási és bemutatási szerepét propagandaeszközökkel (tájékoztató füzet, szakmai vezetéssel és bemutatással összekapcsolt bemutató napok, erdei iskolai programok szervezése, meghirdetése és lebonyolítása az igazgatósági oktatóközpont szervezésében). 3.1.5. Kutatás, vizsgálatok – A területen bármilyen jellegû engedélyezett kutatási tevékenység kizárólag részletes kutatási tervvel és az igazgatósággal egyeztetett módon végezhetõ. – A kutatási tevékenység nem járhat terepátalakítással, a szükséges mértéken felüli talajbolygatással, továbbá a növénytakaró indokolatlan mértékû károsításával és védett fajok zavarásával. – Gondoskodni kell a terület állapotában bekövetkezõ változások nyomon követésérõl és azok dokumentálásáról. 3.1.6. Terület- és földhasználat – A területen csak a természetvédelmi célokkal összeegyeztethetõ építési tevékenység folytatható. – Új nyomvonalas létesítmények – közút és kerékpárút kivételével – csak a felszín alatt vezethetõk. 2009/48. szám – Új szilárd burkolatú utakat lehetõleg már meglévõ földutak, illetve szilárd burkolatú utak nyomvonalához igazítva kell kialakítani. – Tilos a tereprendezés és melioráció, feltöltés, kivéve a régészeti feltárás céljából végzett terepmunkákat és a közutak karbantartását. – Források foglalása tilos. A természetvédelmi kezelési terv hatálybalépésekor már meglévõ forrásfoglalások az igazgatósággal egyeztetett módon felújíthatók. – Mindennemû vízrendezési beavatkozás csak a természetvédelmi célokkal összhangban és az igazgatósággal elõzetesen egyeztetett módon történhet. – A Jakab-hegyi Kolostor-tavat és a kolostor vízrendszerét (vádi, ciszterna, kolostor-kút, átvágott sánc) lehetõség szerint helyre kell állítani. – A vízgazdálkodási céllal igénybe vett barlangokat a hasznosítás befejeztével természetszerû állapotba kell visszaállítani. – A területen ipari és bányászati tevékenység nem folytatható, kivéve az illetékes bányakapitányság nyilvántartásában szereplõ megkutatott, mélymûvelésre vagy külszíni fejtésre alkalmas érc-, nemesfém- és ásványvagyon, továbbá a bányarehabilitációval érintett területek mûködtetéséhez és karbantartásához szükséges, érvényes engedéllyel rendelkezõ tevékenységeket, amelyeket az engedélyben meghatározott feltételekkel lehet végezni a szállítási utak használatával együtt. – A területen tilos a hulladék- és törmeléklerakás, az illegális hulladéklerakókat fel kell számolni. – A területen található folyékony szénhidrogén-szállító vezetékek, földgázszállító és -elosztó vezetékek, valamint villamosenergia-szállító vezetékek mûködtetését és karbantartását, továbbá haváriák, üzemzavarok következményeinek felszámolását és a megelõzõ állapot helyreállítását szolgáló tevékenységek a természetvédelmi célkitûzések figyelembevételével végezhetõk. – A területen távlatilag csak õshonos vadfajok tarthatók fenn. – Vizes élõhelyen és annak közelében, valamint szélsõségesen száraz területeken vadat vonzó létesítményt (sózó, szóró, itató) tilos elhelyezni, a már meglévõ ilyen berendezéseket pedig meg kell szüntetni. – A vadlétszámot a terület természetes vadeltartó képességéhez kell igazítani. Olyan vadsûrûséget kell kialakítani, mely a természetes erdõfelújításokat is lehetõvé teszi, és azokban a terület egészét tekintve a jogszabályokban meghatározott mértéken felül kárt nem okoz. 3.2. Mûvelési ághoz, illetve földhasználati módhoz köthetõ természetvédelmi kezelési módok, korlátozások és tilalmak 3.2.1. Szántók kezelése – A szántókon a természetvédelmi hatóság egyedi esetekben korlátozhatja vagy megtilthatja a biogazdálkodásban nem megengedett vegyszerek és mûtrágyák felhasználását. – A szántó mûvelési ágú, de nem szántóként mûvelt területek mûvelési ágát a kialakult területhasználatnak megfelelõen meg kell változtatni, és a mûvelési ágnak megfelelõ gazdálkodást kell folytatni e területeken. 3.2.2. Gyepek kezelése – Védett növény- és állatfajok védelme érdekében a kaszáláshoz, legeltetéshez és egyéb, a gyepgazdálkodással kapcsolatos tevékenységekhez a természetvédelmi hatóság idõbeli és térbeli korlátozásokat írhat elõ. – A gyepek trágyázása, gyomirtózása és felülvetése tilos. – Gyepterületen nem gyepgazdálkodásból származó anyagot tilos tárolni. – A legelõkön õszi tisztító kaszálást kell végezni. – A réteket évente legalább egyszer le kell kaszálni és a szénát a kaszálást követõ 30 napon belül el kell szállítani a területrõl. 3.2.3. Erdõk kezelése – A nem õshonos fafajú erdõk állományát õshonos fafajokkal, fokozatos szerkezetátalakítás útján kívánatos felváltani. – A nem õshonos fafajok terjeszkedését meg kell akadályozni. – A felújítások során az élõhely minél kisebb mértékû bolygatására kell törekedni, az erdõgazdálkodási munkák során a természetszerû erdõkben a cserje- és gyepszintet kímélni kell. – A meredek, szakadékos területek, vizes élõhelyek, igen száraz tetõk és oldalak társulásaiban, valamint az unikális, bennszülött társulásokban (mecseki rekettyés-tölgyesek, mecseki szurdokerdõk, mecseki sisakvirágos tetõerdõk, mecseki karsztbokorerdõk) erdõgazdálkodási tevékenység csak az erdõ fennmaradásának biztosítása érdekében folytatható, száradéktermelés, ágfagyûjtés tilos. – A természetvédelmi szempontból érzékeny területeken található, beavatkozást igénylõ állományokban (pl. meredek véderdõk egykorú, homogén fiatalosai, völgyfenékig levágott szurdokerdõk, nyílt karsztterületek stb.) az erdõgazdálkodó a tervezett fahasználat megkezdése elõtt öt nappal értesíti az igazgatóságot. Nem az igazgatóság vagyonkezelésében lévõ területek esetében, amennyiben az elõírás ilyen területre is értelmezhetõ, az érintett területek elhelyezkedésérõl az igazgatóság rendszeresen, de legalább évente tájékoztatja a gazdálkodót, földhasználót, illetve az erdészeti hatóságot. – A nevelõvágások az elegyfajok kíméletével végezhetõk, többszintû állományok kialakítására törekedve. A cseres-tölgyesek esetében legfeljebb 3 hektár kiterjedésû tarvágásos-felújítóvágás, tarvágás is alkalmazható. A töbrök és víznyelõk területén hagyásfa-csoportokat, állományrészeket kell visszahagyni. – Erdei tisztás és rét (TI, RL üzemtervi megjelölés), valamint cserjés (CE üzemtervi megjelölés) erdei rakodónak nem használható. A kitermelt faanyag mozgatásához kizárólag a védetté nyilvánításról szóló jogszabály kihirdetésének idõpontjában meglévõ utak használhatók, e célból új utak létesítése tilos. 2009/48. szám – A becserjésedõ (TI, RL üzemtervi megjelölés) erdei tisztásokon és réteken a gyep vegetáció fenntartása érdekében cserjeirtást kell végezni. – A természetvédelmi szempontból kevésbé érzékeny, másodlagosan fatermesztési rendeltetésû területeken az egyes társulások véghasználati korát az alábbiak szerint kell meghatározni. Mecseki bükkös (Helleboro odori-Fagetum): 100–130 év Mecseki gyertyános-tölgyes (Asperulo taurinae-Carpinetum): 100–130 év Mecseki cseres-tölgyes (Potentillo micranthae-Quercetum dalechampii): 80–100 év Mecseki mészkerülõ bükkös (Sorbo torminalis-Fagetum): 110–130 év Mecseki mészkerülõ tölgyes (Luzulo forsteri-Quercetum): 110–130 év – Az átalakítást igénylõ állományok véghasználati kora és az elérendõ célállományok: Elegyetlen cseresek, gyertyánosok, hársasok: 60–80 év. Célállomány: a mindenkori termõhelyi adottságoknak megfelelõ, õshonos fafajokból álló erdõtársulás (pl. mecseki cseres-tölgyes, mecseki gyertyános-tölgyes, esetleg mecseki bükkös). Elegyetlen kocsánytalan tölgyes: 90–120 év, sarjeredetû állományok esetében 70 évtõl. Célállomány: a mindenkori termõhelyi adottságoknak megfelelõ, õshonos fafajokból álló erdõtársulás (pl. mecseki cseres-tölgyes, mecseki gyertyános-tölgyes, esetleg mecseki bükkös). Elegyetlen fenyvesek: 50–80 év. Célállomány: a mindenkori termõhelyi adottságoknak megfelelõ, õshonos fafajokból álló erdõtársulás (pl. mecseki cseres-tölgyes, mecseki gyertyános-tölgyes, mecseki mészkedvelõ olasz tölgyes, mecseki rekettyés-tölgyes, mecseki tetõerdõ, törmeléklejtõ-erdõ). Elegyetlen akácosok: 30–45 év. Célállomány: a mindenkori termõhelyi adottságoknak megfelelõ, õshonos fafajokból álló erdõtársulás (pl. mecseki szurdokerdõ, mecseki rekettyés-tölgyes, mecseki mészkedvelõ olasz tölgyes). Szükség szerint átmenetileg egy pionír fafajokat is tartalmazó, nem záró erdõtársulás. Elegyetlen vöröstölgyesek: 80–100 év. Célállomány: a mindenkori termõhelyi adottságoknak megfelelõ, õshonos fafajokból álló erdõtársulás (pl. mecseki gyertyános-tölgyes). A Kõszegi-forrás erdõrezervátumra vonatkozó természetvédelmi kezelési elõírások A magterületen: – Tilos gazdálkodási tevékenységet folytatni. Bármely erdészeti beavatkozás csak egészen kivételes esetben engedélyezhetõ (pl. ha agresszív tájidegen fafaj vagy betegség súlyosan veszélyezteti a magterület fennmaradását). – A magterületen minden út, nyiladék, közelítõ nyomvonal karbantartását meg kell szüntetni, rajtuk gépkocsival közlekedni tilos. A védõzónában: – Az erdõsítést a természetes újulatra kell alapozni. – Az erdõsítés során a pótlás és az állománykiegészítés csak az adott erdõterületet is magába foglaló körzetekbõl származó szaporítóanyaggal végezhetõ. – Az erdõsítéskor az elegyfajok aránya lehet a fõfafaj arányánál nagyobb, ha a késõbbiek során a fõfafaj uralkodó szerephez juttatható. – Tilos teljes talaj-elõkészítést alkalmazni. – A nevelõvágások során az elegyesség fenntartása mellett törekedni kell az állományszerkezet sokféleségére. – A nevelõvágások során nem elsõsorban az egyedek jó mûszaki adottságai, hanem az állományban betöltött biológiai szerepük szerint kell válogatni. – Egészségügyi termelés csak idõjárási katasztrófa vagy erdõvédelmi szempont esetén alkalmazható. – Az állományokban odvas, száraz, védett fajok élõhelyéül szolgáló faegyedek jelenléte szükséges, ezeket nem szabad kitermelni. – A véghasználatok tekintetében az igazgatóság és az erdõgazdálkodó között folyamatos, rendszeres egyeztetést kell folytatni a természeteshez közelítõ állományszerkezet kialakítása érdekében. – Hagyásfa-csoportok fenntartása 0,5 hektár összefüggõ véghasználati terület felett szükséges. – A természetes felújítás során törekedni kell a hosszú felújítási ciklus alkalmazására. – Hosszú felújítási ciklusú fahasználatok – szálaló vágások – megkezdése szükséges a Mánfa 79A és a Mánfa 83B erdõrészletben. – A meglévõ állandó jellegû, illetve nem állandó jellegû erdészeti magánutak, erdészeti feltáróutak a védõzónában szükség szerint felújíthatók, újak létesítése tilos. – Közelítõ nyomok csak ideiglenesen – egy-egy beavatkozás idejére – jelölhetõk ki és használhatók. – A fakitermelést október 1. és március 15. között kell elvégezni (az akác átalakítás kivételével). Az erdõgazdálkodásra vonatkozó további részletes elõírásokat az érvényes körzeti erdõterv tartalmazza. A külügyminiszter 4/2009. (IV. 10.) KüM rendelete a Külügyminisztérium fejezetnél az egyes fejezeti kezelésû elõirányzatok felhasználásának és ellenõrzésének szabályairól

Source: https://magyarkozlony.hu/hivatalos-lapok/b08f09d3af25d5e98962a896e52cdce47f098177/dokumentumok/5efb26cb56ae87a8f32c77e604ee83cc0d46782f/letoltes